rejauldu/bengali-wikipedia huggingface dataset:
মিরিক সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত মিরিক মহকুমার একটি প্রশাসনিক বিভাগ। ব্লকটি মিরিক ও নকশালবাড়ি থানার অন্তর্গত এবং ব্লকের সদর দফতর মিরিকে অবস্থিত।  ভূগোল মিরিক সমষ্টি উন্নয়ন ব্লকের আয়তন ১২২.২৮ বর্গ কিলোমিটার।  মিরিক সমষ্টি উন্নয়ন ব্লকটি ৬টি গ্রাম পঞ্চায়েত নিয়ে গঠিত। এগুলি হল: চেঙ্গা পানিঘাটা, পহেলিগাঁও স্কুল দারা–১, পহেলিগাঁও স্কুল দারা–২, সউরেনি–১, সউরেনি–২ ও ডুপটিন।  জনপরিসংখ্যান ২০১১ সালের জনগণনা অনুযায়ী, মিরিক সমষ্টি উন্নয়ন ব্লকের সামগ্রিক জনসংখ্যা ৪৬,৩৭৪। এর মধ্যে সকলেই গ্রামবাসী। মোট জনসংখ্যার মধ্যে ২৩,৩৯৪ জন পুরুষ এবং ২২,৯৮০ জন নারী। এছাড়া ব্লকের মোট জনসংখ্যার ৩,৬১৯ জন তফসিলি জাতি এবং ১৪,২৮০ জন তফসিলি উপজাতি তালিকাভুক্ত।  সাক্ষরতা ২০১১ সালের জনগণনা অনুযায়ী, মিরিক সমষ্টি উন্নয়ন ব্লকের মোট সাক্ষর জনসংখ্যা ৩৪, ৩৩৪। এর মধ্যে ১৮,৮৭৩ জন পুরুষ এবং ১৫,৪৬১ জন নারী।  তথ্যসূত্র  বিষয়শ্রেণী:দার্জিলিং জেলার সমষ্টি উন্নয়ন ব্লক
ডান|ফ্রেম| কার্তেসীয় স্থানাঙ্ক ব্যবস্থার উৎপত্তি গণিতে, ইউক্লিডীয় স্থানের মূলবিন্দু একটি বিশেষ বিন্দু, সাধারণত O অক্ষর দ্বারা চিহ্নিত করা হয়, যা পার্শ্ববর্তী স্থানের জ্যামিতির জন্য একটি সুনির্দিষ্ট বিন্দু হিসাবে ব্যবহৃত হয়।  বাস্তব সমস্যা সমাধানে, মূলবিন্দু প্রায়শই ইচ্ছামত নির্বাচন করা হয়, যার অর্থ মূলবিন্দু যাই হোক না কেন ফলাফল একই আসবে। এই ধারণার সাহায্যে কিছু ধরণের জ্যামিতিক প্রতিসাম্যের সুবিধা নিয়ে একজন যেকোনো মূল বিন্দু বাছাই করতে পারে, যা গণিতকে যতটা সম্ভব সহজ করে তোলে।   কার্তেসীয় স্থানাঙ্ক ব্যবস্থা  কার্তেসীয় স্থানাঙ্ক ব্যবস্থায়, মূলবিন্দু হল সেই বিন্দু যেখানে ব্যবস্থার অক্ষগুলি ছেদ করে। . মূলবিন্দু এই প্রতিটি অক্ষকে দুটি ভাগে ভাগ করে, একটি ধনাত্মক এবং একটি ঋণাত্মক অর্ধাক্ষ। . তারপরে বিন্দুগুলোকে তাদের সংখ্যাসূচক স্থানাঙ্ক  অনুসারে মূলবিন্দুর সাপেক্ষে স্থাপন করা যেতে পারে —অর্থাৎ, প্রতিটি অক্ষ বরাবর তাদের প্রকৃত অবস্থান, হয় ধনাত্মক বা ঋনাত্মক দিকে। মূলবিন্দুর স্থানাঙ্ক সব সময়ই শূন্য, উদাহরণস্বরূপ (0,0) দ্বিমাত্রিক এবং (0,0,0) ত্রিমাত্রিক স্থানাঙ্ক ব্যবস্থায়।    অন্যান্য স্থানাঙ্ক ব্যবস্থা  পোলার স্থানাঙ্ক ব্যবস্থায়, মূলবিন্দুকে পোলও বলা যেতে পারে। এটির নিজেরই ভালভাবে সংজ্ঞায়িত পোলার স্থানাঙ্ক নেই, কারণ একটি বিন্দুর পোলার স্থানাঙ্ক হচ্ছে ধনাত্মক x -অক্ষে তৈরি কোণ এবং মূলবিন্দু হতে কোনো বিন্দু পর্যন্ত একটি রশ্মি, এবং রশ্মি উৎপত্তির জন্যই এটি সঠিকভাবে সংজ্ঞায়িত নয়। ..  ইউক্লিডীয় জ্যামিতিতে, মূলবিন্দুকে যেকোনো সুবিধাজনক প্রসঙ্গবিন্দু হিসাবে অবাধে বেছে নেওয়া যেতে পারে। .  জটিল সমতলের বা আর্গন্ড ডায়াগ্রামের মূলবিন্দুকে সেই বিন্দু হিসাবে উল্লেখ করা যেতে পারে যেখানে বাস্তব অক্ষ এবং কাল্পনিক অক্ষ একে অপরকে ছেদ করে। অন্য কথায়, এটি জটিল সংখ্যা শূন্য । .   আরও দেখুন    নাল ভেক্টর, একটি ভেক্টর স্থানের একটি অনুরূপ বিন্দু  একটি বিন্দু থেকে একটি সমতল দূরত্ব  পয়েন্টেড স্পেস, একটি বিশিষ্ট বিন্দুসহ একটি টপোলজিকাল স্পেস  রেডিয়াল বেসিস ফাংশন, একটি ফাংশন যা শুধুমাত্র মূলবিন্দু থেকে দূরত্বের উপর নির্ভর করে   তথ্যসূত্র   বিষয়শ্রেণী:প্রাথমিক গণিত
অনন্ত প্রতাপ দেও হলেন ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। জিরাতি ভারতীয় জাতীয় কংগ্রেসের সদস্য হিসাবে গাড়োয়া জেলার ভনাথপুর আসন থেকে ঝাড়খণ্ড বিধানসভার সদস্য ছিলেন। My NetaHand in hand, leap to lotus   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিধানসভার সদস্য ২০২৪-২০২৯ বিষয়শ্রেণী:ঝাড়খণ্ড মুক্তি মোর্চার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:ঝাড়খণ্ডের ভারতীয় জাতীয় কংগ্রেসের রাজনীতিবিদ বিষয়শ্রেণী:গাড়োয়া জেলার ব্যক্তি বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
রাজু ধিঙ্গন হলেন আম আদমি পার্টির একজন ভারতীয় রাজনীতিবিদ, বর্তমানে দিল্লি রাজ্য বিধানসভায় ত্রিলোকপুরী আসনের প্রতিনিধিত্ব করছেন।    রাজনৈতিক পেশা  ধিংগান রাজনীতিতে আসার আগে সেন্ট্রাল ইন্ডাস্ট্রিয়াল সিকিউরিটি ফোর্সে নিযুক্ত ছিলেন। তিনি বডি বিল্ডিংয়ে যুবকদের বিনামূল্যে প্রশিক্ষণও দিয়ে থাকেন।  মূলত ২০১৩ সালে ত্রিলোকপুরীর প্রতিনিধিত্ব করার জন্য নির্বাচিত হন, ধিংগান ২০১৫ সালে পুনরায় নির্বাচিত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দিল্লি বিধানসভার সদস্য ২০১৫-২০২০ বিষয়শ্রেণী:দিল্লি বিধানসভার সদস্য ২০১৩-২০১৫
ওমকারণাথ ঠাকুর একজন ভারতীয় সঙ্গীত শিক্ষক, সঙ্গীতজ্ঞ এবং হিন্দুস্তানী শাস্ত্রীয় গায়ক ছিলেন। গোয়ালিয়র ঘরানার শাস্ত্রীয় গায়ক বিষ্ণু দিগ্বার পলুসকারের শিষ্য,  লাহোরের গান্ধর্ব মহাবিদ্যালয়ের অধ্যক্ষ হন এবং পরবর্তীতে বানারাস হিন্দু বিশ্ববিদ্যালয়ে সঙ্গীত অনুষদের প্রথম ডীন হন।  জনপ্রিয় গায়ন  তার প্রভূত পরিবেশনা বেশ জনপ্রিয়তা পায়। তার একটি উল্লেখযোগ্য হলো : মায় নেহি মাখন খাইয়ো রে , মাইয়া  ।  পুরস্কার ও সম্মাননা ভারতের চতুর্থ সর্বোচ্চ অসামরিক সম্মাননা পদ্মশ্রী শুরু হওয়ার পরবর্তী বছরে ১৯৫৫ সালে কলা বিভাগের প্রথম পুরোস্কারপ্রাপক হিসেবে গুজরাত রাজ্যের ২য় প্রতিনিধিত্বে তাকে এই সম্মানে সম্মানিত করা হয়।   তথ্যসূত্র   বিষয়শ্রেণী:ভারতীয় সঙ্গীতজ্ঞ বিষয়শ্রেণী:ভারতীয় শাস্ত্রীয় সঙ্গীতে পুরুষ গায়ক বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:১৮৯৭-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:গুজরাতের ব্যক্তি বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:২০শ শতাব্দীর সঙ্গীততত্ত্ববিদ
সাংস্কৃতিক রক্ষণশীলতাবাদকে (Cultural conservatism) একটি জাতির সাংস্কৃতিক ঐতিহ্য বা একটি সংস্কৃতির সুরক্ষা হিসেবে বর্ণনা করা হয়, যাকে জাতীয় সীমানা দ্বারা সংজ্ঞায়িত করা হয় না।Cultural conservatism, political liberalism: from criticism to cultural studies by James Seaton, University of Michigan Press, 1996 ,  সাংস্কৃতিক রক্ষণশীলতাবাদ একটি প্রদত্ত ভাষার (যেমন আরবি বা তুর্কি) সাথে সংযুক্ত একটি সংস্কৃতি নিয়ে উদ্বিগ্ন হতে পারে।  বণ্টিত সংস্কৃতি পাশ্চাত্য সংস্কৃতি বা চীনা সংস্কৃতির মতই ব্যাপক পরিধি নিয়েও হতে পারে।  সাংস্কৃতিক রক্ষণশীলতাবাদ সামাজিক রক্ষণশীলতাবাদ থেকে আলাদা, যদিও এদের মধ্যে কিছু সমপাতন আছে। সামাজিক রক্ষণশীলতাবাদীরা বিশ্বাস করে যে ঐতিহ্যগত মূল্যবোধ বা আচরণকে উৎসাহিত বা বলবৎ করতে সরকারের একটি ভূমিকা আছে। একজন সামাজিক রক্ষণশীলতাবাদী প্রায়ই দেওয়ানি আইন বা নিয়ন্ত্রণের মাধ্যমে ঐতিহ্যগত নৈতিকতা এবং সামাজিক রীতিনীতিকে অধিক মাত্রায় সংরক্ষণ করতে চায়। সামাজিক রক্ষণশীলতাবাদীগণ সাধারণত শুধু সংস্কৃতি বা সাংস্কৃতিক ঐতিহ্যের সাথে সম্পর্কিত পরিবর্তন নয়, বরং যে কোন সামাজিক পরিবর্তনকে সন্দেহজনক হিসেবে দেখে।  মার্কিন যুক্তরাষ্ট্রে, সাংস্কৃতিক রক্ষণশীলতাবাদ দ্বারা সংস্কৃতি যুদ্ধে একটি রক্ষণশীল অবস্থান বোঝাতে পারে। বৃহত্তর অর্থে একজন সাংস্কৃতিক রক্ষণশীলতাবাদীর একটি উদাহরণ হচ্ছে অ্যালান ব্লুম, তিনি সাংস্কৃতিক আপেক্ষিকতাবাদের বিরুদ্ধে দ্য ক্লোজিং অফ দি আমেরিকান মাইন্ড  গ্রন্থে তার যুক্তি দেখিয়েছেন। আরেকটি উদাহরণ হল বর্ন ফাইটিং এর সেনেটর জিম ওয়েব (ডি-ভার্জিনিয়া)।  [ উদ্ধৃতি প্রয়োজন ]  ঐতিহ্যগত মূল্যবোধের ধ্বংস অগণতান্ত্রিক বলে রুশ সংস্কৃতিকে রক্ষা করা হয়েছে।   আরও দেখুন    বহুসংস্কৃতিবাদের সমালোচনা  সাংস্কৃতিক জাতীয়তাবাদ  সাংস্কৃতিক সংগ্রাহকত্ব  আদিরক্ষনশীলতাবাদ  আদিউদারতাবাদ  সামাজিক রক্ষণশীলতাবাদ  ঐতিহ্যপন্থী রক্ষণশীলতাবাদ   মন্তব্য    আরও পড়া    John J. Langdale III, Superfluous Southerners: Cultural Conservatism and the South, 1920–1990. Columbia, MO: University of Missouri Press, 2012.  বিষয়শ্রেণী:রাজনৈতিক পরিভাষা বিষয়শ্রেণী:রক্ষণশীলতাবাদ বিষয়শ্রেণী:মার্কিন যুক্তরাষ্ট্রে রক্ষণশীলতা বিষয়শ্রেণী:রক্ষণশীলতা
ভিসা হলো এদি দাভিদ রোকে গার্সিয়ার মঞ্চ নাম। তিনি একজন মেক্সিকান ড্র্যাগ কুইন, যিনি তোমা মি দিনেরিতা-এর প্রথম মৌসুম এবং ড্র্যাগ রেস স্পেন-এর তৃতীয় মৌসুমে প্রতিযোগিতা করার জন্য পরিচিত।   পেশাজীবন  ভিসা তার ড্র্যাগ পেশাজীবন শুরু করেছিলেন তাম্পিকো, মাদেরো এবং আলতামিরার বিভিন্ন কার্নিভালে অভিনয় করে। এসব অনুষ্ঠানে প্রায়শই তিনি সেরা ব্যক্তিগত পোশাকের জন্য পুরস্কার জেতেন।  ২০২০ সালে, ভিসা মেক্সিকান ড্র্যাগ প্রতিযোগিতার প্রথম মরসুম, তোমা মি দিনেরিতা-তে একজন প্রতিযোগী হিসেবে যোগ দেন।২০২৩ সালে, ভিসা আপাতবাস্তব টেলিভিশন প্রতিযোগিতা, ড্র্যাগ রেস স্পেন-এর তৃতীয় মৌসুমে যোগদান করেন, যার প্রিমিয়ার হয়েছিল ১৬ই এপ্রিল তারিখে। তিনি স্পেনে প্রতিযোগিতায় অংশগ্রহণকারী প্রথম মেক্সিকান ড্র্যাগ কুইন। ষষ্ঠ পর্বে, ভিসা এলিমিনেশনের জন্য নির্বাচিত হন, যার ফলে তাকে বেথের "ডাইম" গানে সহকর্মী প্রতিযোগী ক্লোভার বিশের বিরুদ্ধে ঠোঁট মেলানো প্রতিযোগিতায় প্রতিদ্বন্দ্বিতা করতে হয়। অবশেষে, ক্লোভারকে বিজয়ী ঘোষণা করা হয়, এবং ভিসা মৌসুমের ষষ্ঠ বাদ পড়া কুইন হন। এই সিদ্ধান্তের ফলে, বিচারকরা, বিশেষ করে হাভিয়ের কালবো এবং হাভিয়ের আমব্রোসি, দর্শকদের দ্বারা ব্যাপকভাবে সমালোচিত হন।   ফিল্মোগ্রাফি   টেলিভিশন  বছর শিরোনাম ভূমিকা মন্তব্য সূত্র ২০২০ তোমা মি দিনেরিতা নিজেই ১টি পর্ব ২০২৩ ড্র্যাগ রেস স্পেন নিজেই ৭টি পর্ব ত্রাস লা কাররেরা নিজেই ১টি পর্ব   ব্রিং ব্যাক মাই গার্লস'' (২০২৪)   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি
পারমাণবিক শক্তি গবেষণা প্রতিষ্ঠান স্কুল এন্ড কলেজ (এ ই আর ই স্কুল এন্ড কলেজ) হলো বাংলাদেশের ঢাকা জেলার সাভার উপজেলায় অবস্থিত একটি মাধ্যমিক ও উচ্চমাধ্যমিক শিক্ষাপ্রতিষ্ঠান।   ইতিহাস  এটি ১৯৮৩ সালে পারমাণবিক শক্তি গবেষণা প্রতিষ্ঠান (এইআরই) ক্যাম্পাসে কর্মরত কর্মচারীদের এবং আশেপাশের অঞ্চলের শিশুদের জন্য একটি উচ্চ বিদ্যালয় হিসাবে প্রতিষ্ঠা করা হয়। ২০০৮ সালের পরে এটিকে কলেজ পর্যায়ে উন্নীত করা হয়, যা পারমাণবিক শক্তি গবেষণা প্রতিষ্ঠান স্কুল এবং কলেজ নামে পরিচিতি লাভ করে। এটি বাংলাদেশ পারমাণবিক শক্তি কমিশনের অধীনে এইআরইয়ের একটি অংশ। এটি এআরই-এর ডিজির নেতৃত্বে পরিচালনা কমিটি কর্তৃক পরিচালিত হয়। বর্তমানে বিদ্যালয়টিতে বিভিন্ন ক্লাসে ১,৬০০-এরও বেশি শিক্ষার্থী রয়েছে। এছাড়া ৩৭ জনের বেশি শিক্ষক এবং ১৩ জন অফিস কর্মকর্তা কর্মরত আছেন।   তথ্যসূত্র   বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকা জেলার মহাবিদ্যালয়
100x100px|ডান|২০১২ সালে আনাতকবিরের সম্মুখভাগ  ... আনাতকাবির (চিত্রে) একটি "ধর্মনিরপেক্ষ তীর্থস্থান"?  ... ফিফার স্বীকৃতি অনুযায়ী দ্রাহশান আরদা ফুটবল ম্যাচ পরিচালনাকারী বিশ্বের প্রথম নারী রেফারি?  ... হাসেকি সুলতান কমপ্লেক্স অটোম্যান স্থাপত্যবিদ মিমার সিনানের নকশায় নির্মিত প্রথম মসজিদ?  ... আমবেরিন জামানকে রেজেপ তাইয়িপ এরদোয়ান “... সাংবাদিকের ছদ্মবেশে একজন জঙ্গি” অভিহিত করেছিলেন?  ... তুর্কি জাতীয়তাবাদের জনক হিসেবে অভিহিত জিয়া গোকাল্প উসমানীয়বাদ ও ইসলামবাদ উভয়কেই প্রত্যাখ্যান করেছিলেন?  ... ২৫১ সেন্টিমিটার (৮ ফু ৩ ইঞ্চি) উচ্চতাবিশিষ্ট সুলতান কোসেনকে সবচেয়ে লম্বা জীবিত পুরুষ হিসেবে গিনেস বিশ্ব রেকর্ডে স্বীকৃতি প্রদান করা হয়?  ... আর্থার কোনান ডয়েল রচিত শার্লক হোমসের প্রতি দ্বিতীয় আব্দুল হামিদ এতো অনুরক্ত ছিলেন যে তিনি ডয়েলকে নিশানে মাজেদি পদকে ভূষিত করেছিলেন?
আবদুল্লাহ আল-হারারি (   ) (১৯০৬ - ২ সেপ্টেম্বর, ২০০৮) ছিলেন একজন হারারি মুহাদ্দিস  এবং ইসলামী আইনশাস্ত্রের পণ্ডিত। তিনি লেবাননের বৈরুতে থাকতেন এবং শিক্ষকতা করতেন। তিনি অল্প সময়ের জন্য কাদিরীয়া তরিকা অনুসরণ করেছিলেন। পরে তিনি তিজানিয়া তরিকা গ্রহণ করেন। কিছুদিন পর তিনি আবার কাদিরিয়া তরিকার দিকে ফিরে আসেন। তারপর তাদের উভয়কেই ছেড়ে দেন এবং রিফাইয়া তরিকার প্রতি আনুগত্যের শপথ নেন।   জীবনী  আল-হারারি ১৯০৬ সালে ইথিওপিয়ার হারারে জন্মগ্রহণ করেন। তিনি মাত্র সাত বছর বয়সে কোরআন মুখস্থ করেন এবং তাজবিদের নিয়ম মেনে সুন্দরভাবে পড়তে শিখেন। তিনি ইসলামি বিভিন্ন শাস্ত্রে অনেক গুরুত্বপূর্ণ বই মুখস্থ করেছিলেন। বিশেষ করে হাদিসশাস্ত্রের প্রতি তাঁর ছিল গভীর মনোযোগ। তিনি বিখ্যাত ছয়টি হাদিসের সংকলন (বুখারী, মুসলিম, তিরমিজি, আবু দাউদ, ইবনু মাজাহ, ও নাসায়ী) এবং আরও অনেক হাদিসগ্রন্থ সম্পূর্ণ সনদসহ (রাবিদের নাম ও জীবনীসহ) মুখস্থ করেন। মাত্র আঠারো বছর হওয়ার আগেই আলেমরা তাকে ফতোয়া প্রদানের এবং হাদিস বর্ণনার অনুমতি দেন।  তিনি শুধু নিজ শহরের আলেমদের কাছ থেকে জ্ঞান অর্জন করেই সন্তুষ্ট ছিলেন না। তিনি ইথিওপিয়ার (আল-হাবাশাহ) ও সোমালিয়ার (আস-সুমাল) বিভিন্ন অঞ্চলে ঘুরে ঘুরে জ্ঞান অর্জন করেছেন। এই ভ্রমণগুলোর সময় তাঁকে নানা কষ্ট ও দুর্ভোগের সম্মুখীন হতে হয়েছে। কিন্তু তিনি এসবের তোয়াক্কা করেননি। যেখানে কোনো আলেমের খোঁজ পেতেন, সেখানেই আলেমের কাছে জ্ঞান অর্জনের জন্য ছুটে যেতেন।  ১৯৮৩ সালে, তিনি বৈরুত -ভিত্তিক একটি সংস্থা আল-আহবাশ প্রতিষ্ঠা করেন। সংগঠনটি অ্যাসোসিয়েশন অফ ইসলামিক চ্যারিটেবল প্রজেক্টস ( এআইসিপি) নামেও পরিচিত। আল-আহবাশ একটি সুফি ধর্মীয় আন্দোলন। লেবাননে এই গোষ্ঠীর উৎপত্তি এবং কার্যকলাপের কারণে অনেকে আহবাশকে "লেবাননের সক্রিয় সুফিবাদের উত্থান" বলে মনে করেন।  আল-হারারি আম্মান বার্তার স্বাক্ষরকারী উলামাদের একজন ছিলেন। ২০০৪ সালে জারি করা এই বিবৃতি মুসলিম ধর্মীয় মূলনীতি সংজ্ঞায়িত করার জন্য একটি বিস্তৃত ভিত্তি প্রদান করে। তিনি লেবাননের আল-আজহার বিশ্ববিদ্যালয়ের শাখা থেকে শায়খ হিসেবে অনুমোদনও পেয়েছিলেন।  আল-হারারি ২০০৮ সালের ২ সেপ্টেম্বর ১০২ বছর বয়সে স্বাভাবিক কারণে মারা যান।   দর্শন  আল হারারি মুয়াবিয়া, আয়েশা এবং অন্যান্যদের সম্পর্কে বিতর্কিত মতামত পোষণ করেন। তিনি বিশ্বাস করতেন যে প্রথম ফিতনার সময় রাশিদুন খলিফা আলী বিন আবি তালিবের বিরুদ্ধে বিদ্রোহ করা তাদের ভুল ছিল। তিনি তার "আল-দালিল আল-শার'ই'আলা ইথবাত মান কাতালাহুম আলী মিন সাহাবি আও তাবি'ই" বইতে তাদের সমালোচনা করেছিলেন (আলীর সাথে যুদ্ধ করা সাহাবী এবং উত্তরসূরীদের অন্যায়ের প্রমাণ)। এই দৃষ্টিভঙ্গি প্রচলিত সুন্নি মতের বিপরীত। সুন্নি ঐতিহ্যে সাহাবিদের মধ্যে দ্বন্দ্ব নিয়ে সাধারণত নিরপেক্ষতা অবলম্বন করা হয়।   তথ্যসূত্র    বহিঃসংযোগ    অফিসিয়াল ওয়েবসাইট  ' গুডরিডস' -এ আবদুল্লাহ আল-হারারির পাতা  বিষয়শ্রেণী:২০০৮-এ মৃত্যু বিষয়শ্রেণী:১৯১০-এ জন্ম বিষয়শ্রেণী:মুহাদ্দিস বিষয়শ্রেণী:মুজাদ্দিদ বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:সুন্নি সুফি বিষয়শ্রেণী:ইথিওপীয় মুসলিম বিষয়শ্রেণী:আশআরি ব্যক্তি বিষয়শ্রেণী:শাফিঈ ব্যক্তি
মো. আতাউর রহমান খান বাংলাদেশ সুপ্রিম কোর্টের হাইকোর্ট বিভাগের একজন বিচারপতি।    জীবনের প্রথমার্ধ  খান ১৯৫৭ সালের ১ লা জানুয়ারি জন্মগ্রহণ করেন।   কর্মজীবন  খান ১৯৮৪ সালের ৫ মার্চ জেলা আদালতে আইনজীবী হিসেবে যোগদান করেন।  ২৭ ডিসেম্বর ১৯৮৯ সালে, খান হাইকোর্ট বিভাগের একজন আইনজীবী হন এবং ৬ জুন ১৯৯৯ তারিখে তিনি আপিল বিভাগের একজন আইনজীবী হন।  খান ২৩ সেপ্টেম্বর ২০০৪ সালে হাইকোর্ট বিভাগের অতিরিক্ত বিচারক নিযুক্ত হন এবং ২৩ আগস্ট ২০০৬ সালে ডিভিশনের স্থায়ী বিচারক হন।  খান ছিলেন ১৯জন হাইকোর্ট বিভাগের বিচারকদের একজন যারা হাইকোর্টের একটি রায়ের বিরোধিতা করেছিলেন যাতে সরকারকে ১০ জন বিচারককে পুনর্বহাল করতে বলে। দশজন বিচারপতি নিয়োগ বাংলাদেশ জাতীয়তাবাদী দল সরকার নিশ্চিত করেনি।  ২৯ আগস্ট ২০০৮ সালে, খান ও বিচারপতি নজরুল ইসলাম চৌধুরী জেলহত্যা মামলার ছয় আসামির মধ্যে একজনের কারাদণ্ড নিশ্চিত করে খালাস দেন। খালাসপ্রাপ্তরা হলেন এ কে এম মহিউদ্দিন আহমেদ, আবদুল হাশেম মৃধা, মোহাম্মদ বজলুল হুদা, মহিউদ্দিন আহমেদ, মারফত আলী শাহ, সৈয়দ ফারুক রহমান ও সুলতান শাহরিয়ার রশিদ খান। আদালত মোসলেমউদ্দিনের মৃত্যুদণ্ড নিশ্চিত করেছেন।  ২০০৯ সালে খান এবং বিচারপতি নজরুল ইসলাম চৌধুরী হত্যার দায়ে তিনজনকে যাবজ্জীবন কারাদণ্ড দেন, যাদেরকে ১৮ মার্চ ১৯৮৯ সালে নিম্ন আদালত খালাস দিয়েছিল।  খান ও বিচারপতি একেএম আসাদুজ্জামান ২০১৬ সালের জুন মাসে দ্য ডেইলি স্টারের সম্পাদক মাহফুজ আনামকে ১০টি মামলায় জামিন দেন।  খান এবং বিচারপতি সৈয়দ মুহাম্মদ দস্তগীর হোসেন জুলাই ২০১৭ সালে স্থানীয় সরকার বিভাগ কর্তৃক গাজীপুরের মেয়র এমএ মান্নানের বরখাস্তের আদেশ স্থগিত করেন। খান ও বিচারপতি সৈয়দ মুহাম্মদ দস্তগীর হোসেনও হবিগঞ্জ ও রাজশাহীর মেয়রদের সাময়িক বরখাস্তের আদেশ স্থগিত করেন। খান এবং বিচারপতি সৈয়দ মুহাম্মদ দস্তগীর হোসেন ২০০৯ সালে বিষাক্ত প্যারাসিটামল উৎপাদনকারী ফার্মাসিউটিক্যাল কোম্পানিগুলোর বিরুদ্ধে ব্যবস্থা নিতে মন্ত্রণালয়ের ব্যর্থতার জন্য স্বাস্থ্য সচিব সিরাজুল হক খানকে তলব করেন।  ২০১৭ সালের নভেম্বরে, খান এবং বিচারপতি সৈয়দ মুহাম্মদ দস্তগীর হোসেন বাংলাদেশ জাতীয়তাবাদী দলের সাবেক সংসদ সদস্য সৈয়দ মোয়াজ্জেম হোসেন আলালের উপর সরকারি ভ্রমণ নিষেধাজ্ঞাকে অবৈধ ঘোষণা করেন। খান এবং বিচারপতি সৈয়দ মুহাম্মদ দস্তগীর হোসেন সরকারকে ব্যাখ্যা করতে বলেছেন যে কেন ধর্মীয় উগ্রবাদকে অনুপ্রাণিত করার জন্য লেকহেড গ্রামার স্কুল বন্ধ করা কেন বেআইনি ঘোষণা করা হবে না কারণ এটি শিক্ষার্থীদের ক্ষতি করে। এটি সরকারকে এমন ব্যক্তিদের বিরুদ্ধে ব্যবস্থা নিতে বলেছে যাদের বিরুদ্ধে তাদের বিরুদ্ধে সুনির্দিষ্ট অভিযোগ রয়েছে এবং স্কুলের নয় কারণ এটি শিক্ষার্থীদের শিক্ষার জন্য ক্ষতিকর হবে।  জানুয়ারী ২০১৮ সালে, খান এবং বিচারপতি সৈয়দ মুহাম্মদ দস্তগীর হোসেন আইনজীবী ইউনুস আলী আকন্দের একটি পিটিশন শুনতে রাজি হননি যাতে সরকার প্রধান বিচারপতি সুরেন্দ্র কুমার সিনহার পদত্যাগ করার পরে কেন তার উত্তরসূরি নিয়োগ করেনি তা ব্যাখ্যা করতে বলে।   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:জীবিত ব্যক্তি
সুলোচনা গাডগিল ভারতের বেঙ্গালুরুতে অবস্থিত বায়ুমণ্ডল ও মহাসাগর বিজ্ঞান কেন্দ্রের (সিএওএস) এক ভারতীয় আবহাওয়াবিদ  । তিনি বৃষ্টিপাতের পরিবর্তনশীলতা এবং পরিবেশগত ও বিবর্তনীয় ঘটনাগুলির নকশা করা বা করার জন্য কৃষিকাজ কৌশলসহ মৌসুমি বায়ু কীভাবে এবং কেন তা নিয়ে তিনি গবেষণা করেছেন। তার গবেষণা মৌসুমি বায়ুর মেঘ ব্যান্ডগুলিতে উপ-মৌসুমী পরিবর্তনের একটি মৌলিক বৈশিষ্ট্য আবিষ্কার করার ক্ষেত্রে কাজ করেছিল।  তিনি দেখিয়েছিলেন যে মৌসুমি বায়ু কোনও বিশাল স্থল-সমুদ্রের বাতাস নয় বরং এটি একটি গ্রহীয় স্কেল সিস্টেমের মৌসুমি অভিবাসনের বহিঃপ্রকাশ যা অ-মৌসুমী অঞ্চলগুলিতেও দেখা যায়। কৃষকদের সাথে সহযোগিতায় তিনি কৃষির কৌশল অর্জন করেছিলেন যা ভারতের বিভিন্ন অঞ্চলের বৃষ্টিপাতের পরিবর্তনশীলতার জন্য উপযুক্ত।    প্রাথমিক জীবন এবং শিক্ষা  তিনি ১৯৪৪ সালে পুনেতে জন্মগ্রহণ করেছিলেন। তাঁর একজন বিখ্যাত মানুষ। তিনি টঙ্ক রাজ্যে মন্ত্রী হওয়ার সাথে তিনি একটি বিখ্যাত বংশোদ্ভূত বংশের লোক। যাঁরা মারাত্মক খরার সময় মানুষকে সাহায্য করার বীরত্বপূর্ণ প্রচেষ্টার জন্য পরিচিত। তার দাদা এবং বাবা তাদের সময়ের শ্রদ্ধেয় চিকিৎসক ছিলেন। একই সময়ে, তার দাদা একজন মুক্তিযোদ্ধা এবং তাঁর বাড়িতে উপনিবেশিক শাসনের বিরুদ্ধে লড়াইয়ের বেশ কয়েকটি সক্রিয় অংশগ্রহণকারী আয়োজক করেছিলেন। তাঁর মা ছিলেন মারাঠি লেখক।   তিনি তার প্রাথমিক বিদ্যালয়টি সম্পূন্ন করেছিলেন মারাঠির  পুনেতে। তারপরে তিনি অন্ধ্র প্রদেশের বোর্ডিং স্কুল কৃষি ভ্যালি-তে ইংরেজিতে উচ্চ-বিদ্যালয়ের পড়াশোনা শুরু করেছিলেন। তিনি পুনরায় ফের্গুসন কলেজের স্নাতকোত্তর পড়াশোনার জন্য ফিরে আসেন যেখানে তিনি প্রাকৃতিক বিজ্ঞান বেছে নিয়েছিলেন এবং রসায়ন, পদার্থবিজ্ঞান এবং গণিতে স্নাতকোত্তর হন। এই মুহুর্তে, তিনি সহপাঠী মাধব গাদগিলের সাথে বাগদান করেন এবং তারা একসাথে বৈজ্ঞানিক পেশা জীবন অনুসরণ করার সিদ্ধান্ত নেন। তারা দুজনেই হার্ভার্ডের বৃত্তি নিয়ে ভর্তি হয়েছিলেন।    ভারতে ফিরে আসা  ১৯৭১ সালে, তিনি তার স্বামীকে নিয়ে ভারতে ফিরে এসেছিলেন, যিনি হার্ভার্ডের পণ্ডিতও ছিলেন। তিনি দুই বছর সিএসআইআর পুল কর্মকর্তা হিসাবে ইন্ডিয়ান ট্রপিকাল মেটেরোলজি ইনস্টিটিউটে কাজ করেছিলেন। তিনি এই সময়কালে আর। অনন্তকৃষ্ণন এবং ডিআর সিক্কার মতো বিজ্ঞানীদের সাথে কাজ করেছিলেন। তিনি সদস্য হিসাবে তত্ত্বীয় স্টাডিজ সেন্টার (সিটিএস) এ নিয়োগ পেয়েছিলেন। তাঁর স্বামীও সিটিএসে গণিত বাস্তুবিদ হিসাবে নিয়োগ পেয়েছিলেন। এর মধ্যে একটি নতুন সংস্থা, সেন্টার ফর এটমোস্ফারিক অ্যান্ড ওশেনিক সায়েন্সেস (সিএওএস) এর জন্ম হয়েছিল।    ব্যক্তিগত জীবন  তিনি ইকোলজিস্ট মাধব গাদগিলের সাথে বিবাহবন্ধনে আবদ্ধ হয়েছেন এবং তাদের একটি কন্যা ও এক পুত্র রয়েছে।   আরও দেখুন    মাধব গাডগিল   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতীয় জলবায়ুবিদ বিষয়শ্রেণী:বেঙ্গালুরুর বিজ্ঞানী বিষয়শ্রেণী:মহারাষ্ট্রের বিজ্ঞানী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় ভূবিজ্ঞানী বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:১৯৪৪-এ জন্ম বিষয়শ্রেণী:মহারাষ্ট্রের নারী বিজ্ঞানী
ফেমিনিস্ট: জাপান বা ফেমিনিস্ট ছিল একটি জাপানি নারীবাদী দ্বিমাসিক পত্রিকা যা ১৯৭৭ সালে জাপানের টোকিওতে প্রতিষ্ঠিত হয়। ইকুকো আৎসুমি এবং এক দল একাডেমিক নারী দ্বারা পরিচালিত এই পত্রিকা মহিলাদের কণ্ঠস্বর তুলে ধরার এবং মহিলাদের অধ্যয়নকে প্রচার করার লক্ষ্যে কাজ করেছিল, যা সে সময়ে জাপানের বিশ্ববিদ্যালয়ে পাঠ্যক্রমের অংশ ছিল না। ম্যাগাজিনটি নারীরা এবং ভাষা, মিডিয়া, মাতৃত্ব, শিল্প, এবং ক্ষমতা বিষয়ক নানা বিষয়ে আলোচনা করত।"ফেমিনিস্ট জাপান, নতুন দ্বিমাসিক, স্প্রিংয়ে আন্তর্জাতিক ইস্যু প্রকাশ করবে।", মিডিয়া রিপোর্ট টু উইমেন, ভলিউম ৬, ইস্যু ৩, ১ মার্চ, ১৯৭৮। ইন্ডিপেনডেন্ট ভয়েসেস।  ফেমিনিস্ট প্রথম ১৯৭৭ সালের গ্রীষ্মে টোকিওর বোকু-শিন-শা প্রকাশনী থেকে প্রকাশিত হয়েছিল। প্রথম ইস্যুর "অসাধারণ গ্রাফিক আকর্ষণ", "অটুট বিষয়বস্তু" এবং বাণিজ্যিক সাফল্যের কারণে, ম্যাগাজিনটি আন্তর্জাতিকভাবে বের হওয়ার পরিকল্পনা করেছিল এবং ১৯৭৮ সালের বসন্তে নিউ ইয়র্ক সিটিতে ফেমিনিস্ট: জাপান নামে তার দ্বিতীয় সংখ্যা প্রকাশ করেছিল। আন্তর্জাতিক সংখ্যার প্রধান সম্পাদক ছিলেন ইকুকো আৎসুমি এবং ডায়ান এল. সিম্পসন। ফেমিনিস্ট: জাপান আন্তর্জাতিকভাবে প্রকাশিত হত এবং নিউ ইয়র্ক সিটি, লস অ্যাঞ্জেলেস এবং নেদারল্যান্ডসের আমার্সফোর্টে এর অফিস ছিল।   তথ্যসূত্র   বিষয়শ্রেণী:জাপানের নারীবাদী সংগঠন বিষয়শ্রেণী:নারীবাদী ম্যাগাজিন বিষয়শ্রেণী:জাপানের নারীদের ম্যাগাজিন বিষয়শ্রেণী:১৯৭৭-এ প্রতিষ্ঠিত ম্যাগাজিন বিষয়শ্রেণী:টোকিওর ম্যাগাজিন বিষয়শ্রেণী:১৯৭৭-এ জাপানে প্রতিষ্ঠিত বিষয়শ্রেণী:দ্বিমাসিক ম্যাগাজিন
দ্য গভর্ন্যান্স অফ ব্রিটেন ২০০৭ সালে গর্ডন ব্রাউন সরকার দ্বারা জারি করা একটি সবুজ কাগজ ছিল। গ্রিন পেপার হাউস অফ লর্ডস সংস্কার এবং নির্বাহী বিভাগের ক্ষমতা সীমিত সহ সাংবিধানিক সংস্কারের বিষয়গুলি দেখেছিল।  "নাগরিকত্ব এবং জাতীয় পরিচয়" এর শেষ অংশটি ডেভিড বিথাম দ্বারা সমালোচিত হয়েছিল, যিনি "বিস্ময় প্রকাশ করেছিলেন যে ব্রিটিশত্ব নামক বিজ্ঞতার ইচ্ছাকে অনুসরণ করার জন্য এত প্রচেষ্টা প্রয়োজন বলে অনুভূত হয়েছে" এবং এর ভাষাকে "নির্দেশমূলক, এমনকি কঠোর" বলে মনে করেছিলেন।  এটাকে হ্যারল্ড উইলসনের বই দ্য গভর্ন্যান্স অফ ব্রিটেন, ১৯৭৬ এর সাথে বিভ্রান্ত করা যাবে না Weidenfeld and Nicolson and Michael Joseph.    তথ্যসূত্র    বহিঃসংযোগ    দ্য গভর্ন্যান্স অফ ব্রিটেন বিষয়শ্রেণী:যুক্তরাজ্যের শাসনব্যবস্থা বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:যুক্তরাজ্যের সংবিধান
বিনয় পিটক  একটি বৌদ্ধ ধর্মগ্রন্থ, তিনটি অংশের মধ্যে একটি যা ত্রিপিটক (আল. তিনটি ঝুড়ি) তৈরি করে।  ত্রিপিটকের অন্য দুটি অংশ হল সুত্ত পিটক (পালি: সুত্ত পিটক) এবং অভিধম্ম পিটক (সংস্কৃত; পালি: অভিধম্ম পিটক)।   উৎস  বিনয় ত্রিপিটকের সর্বাগ্রে গ্রথিত বিষয়, বিনয় বুদ্ধশাসনের আয়ু স্বরুপ, বিনয়ের স্থিতিতেই বুদ্ধ শাসনের স্থিতি নির্ভরশীল। গৌতম বুদ্ধের পরিনির্বাণের অব্যবহতি পরে এ বিষয় অনুধাবন করে বুদ্ধশিষ্যদের অগ্রজ সারির প্রাজ্ঞ- অভিজ্ঞ ধর্মধর, বিনয়ধর ও মাতিকাধর ভিক্ষুদের নিয়ে প্রথম সংগীতির মাধ্যমে বিনয় ও ধর্ম সংরক্ষণের ব্যবস্থা করা হয়। ত্রিপিটক পরিচিতি, DR. Shukomal Barua and Suman Kanti Barua, Pg. 49, Ch. Binoy Pitok; বাংলা একাডেমী, ডিসেম্বর ২০০০   বিশ্লেষন  সাধারণ অর্থে বিনয় মানে নীতি, নিয়ম, শৃংখলা। বৌদ্ধ সাহিত্যে এই বিষয়টিকে বলা হয় শীল। প্রকৃতির ও নিজস্ব কিছু নিয়ম আছে, জগতের সবকিছুই নিযন্ত্রানিধীন, অনিয়ম ও উশৃংখলভাবে কোন কিছুই টিকে থাকতে পারে না। গ্রহ, তারা সবকিছুই নিয়মে আবর্তিত হয়। নিয়ম বহির্ভুত কোন কিছুর বৃদ্ধি কিংবা বিনাশ আশা করা যায় না। নিয়ম শৃংখলা, সংযম, ধীরতা, আত্বত্যাগ, চরিত্রবল, শীল, সমাধি, প্রজ্ঞা, নিয়মানুবর্তিতা, উদ্যম ইত্যাদি হলো উন্নতির সহায়ক। গৌতম বুদ্ধ তার বাস্তব অভিজ্ঞতা থেকে এই চরম সত্যকে উপলব্ধি করেছেন, তাই তিনি তার শিষ্যদের মাঝে প্রথমেই শীল পালনের কথা বলেছেন। Dr. TW Rhys Davids লিখেছেন:   বৈশিষ্ট্য  বিনয় মূলত প্রবর্তন করা হয়েছিল বুদ্ধশিষ্য, ভিক্ষু, শ্রমণদের জন্য, কিন্তু গার্হ্যস্থ্য ও পারিবারিক জীবনের উন্নত জীবন যাপনের সর্ববিধ নির্দেশনা এতে সন্নিবেশিত হয়েছে, সমাজ, সংস্কৃতি অ রাষ্ট্রের আদর্শ সম্পর্কে ও এখানে লিপিবদ্ধ হয়েছে।   গ্রন্থসমুহ  বিনয় পিটক ৫ খণ্ডে সমাপ্ত, বিষয় অনুসারে বিনয় পিটক তিন ভাগে বিভক্ত, যেমন-   সুত্তবিভঙ্গ  এর অর্থ নীতিমালা সমুহের বিস্তৃত ব্যাখা, নীতি প্রবর্তনের ঐতিহাসিক ভিত্তি, এর প্রয়োজনীয়তা, কীভাবে প্রবর্তন করা হলো, কোন প্রেক্ষাপটে প্রবর্তন করা হলো ইত্যাদি আলোচনা করা হয় এখানে।   খন্ধক  এটি বিনয় পিটকের ২য় ভাগ।বিভিন্ন বিষয় ২২ অধ্যায়।   পরিবার পাঠো    তথ্যসূত্র    বহিঃসংযোগ   The Vinaya Pitaka at Access to Insight  WikiVinaya Project  Living Vinaya by Ajahn Sucitto  Sects & Sectarianism - The origins of Buddhist Schools   বিষয়শ্রেণী:ত্রিপিটক বিষয়শ্রেণী:ধর্মগ্রন্থ বিষয়শ্রেণী:বৌদ্ধ গ্রন্থ